Diari Oficial de la Generalitat Valenciana


Sumari del DOGV 8055, del 05-06-2017 (2017/4784)

RESOLUCIÓ de 23 de maig de 2017, del director general d'Agricultura Ramaderia i Pesca, per la qual es modifica una altra de data 15 de febrer de 2016, per la qual s'estableix la convocatòria per al Pla 2016 de les ajudes destinades a la subscripció d'assegurances agràries del Pla nacional d'assegurances agràries combinades i desenvolupa diversos aspectes relacionats amb l'aplicació de l'Ordre de bases per a la concessió de les ajudes a la subscripció d'assegurances agràries per al Pla 2016.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8055

Data del DOGV
:   05-06-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/4784


Data del document
:   23-05-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

RESOLUCIÓ de 23 de maig de 2017, del director general d'Agricultura Ramaderia i Pesca, per la qual es modifica una altra de data 15 de febrer de 2016, per la qual s'estableix la convocatòria per al Pla 2016 de les ajudes destinades a la subscripció d'assegurances agràries del Pla nacional d'assegurances agràries combinades i desenvolupa diversos aspectes relacionats amb l'aplicació de l'Ordre de bases per a la concessió de les ajudes a la subscripció d'assegurances agràries per al Pla 2016. [2017/4784]  
Per Acord del Consell de Ministres d'11 de novembre de 2016, pel qual es modifica l'Acord del Consell de Ministres d'11 de desembre de 2015, pel qual s'aprova el trenta-setè Pla d'assegurances agràries combinades, s'incorpora el nou mòdul 3M en la línia d'assegurança d'explotacions frutícoles que inicien el seu període de contractació el 15 de novembre de 2016, en el marc de les actuacions a desenvolupar per a la revisió i perfeccionament de les línies d'assegurança previstes en l'apartat sisè del citat Pla.  
Segons l'Ordre 14/2015, de 23 de març, de la Conselleria de Presidència i Agricultura, Pesca, Alimentació i Aigua, que regula les subvencions de la Generalitat Valenciana a la subscripció d'assegurances agràries, del Pla nacional d'assegurances agràries combinades (DOCV 7503, 13.04.2015), només seran subvencionables aquelles pòlisses que complisquen amb les condicions establides com a assegurables en la normativa estatal, que regula per a cada pla anual d'assegurances agràries combinades l'Administració General de l'Estat. Aquestes ajudes són complementàries a les subvencions que, per al mateix fi, atorga l'Administració de l'Estat a través de l'Entitat Estatal d'Assegurances Agràries.  
Tenint en compte allò adés citat, es considera necessari modificar la Resolució de 15 de febrer de 2016, del director general d'Agricultura Ramaderia i Pesca (DOCV 7726, 23.02.2016), que estableix la convocatòria per al Pla 2016 de les ajudes destinades a la subscripció d'assegurances agràries del Pla nacional d'assegurances agràries combinades, i desenvolupa diversos aspectes relacionats amb l'aplicació de l'ordre de bases per a la concessió de les ajudes a la subscripció d'assegurances agràries per al Pla 2016, a fi d'incorporar l'esmentat mòdul en el marc del Pla 2016. En aquest sentit, escau modificar el punt primer apartat 1, per la qual cosa resolc modificar:  
  
U  
En el punt primer, Percentatges de subvenció, apartat 1, s'afegeix un nou mòdul 3M amb un percentatge de subvenció d'un 25 %, per la qual cosa l'apartat esmentat queda redactat de la manera següent:  
  
«Primer. Percentatges de subvenció  
1. Per a les pòlisses acollides al Pla 2016, el percentatge de subvenció aplicat exclusivament sobre la prima comercial base neta, la definició de la qual figura en l'annex IV, sense tenir en compte els recàrrecs per sinistralitat elevada de cada pòlissa subscrita per als mòduls de les diferents línies d'assegurances agrícoles a la Comunitat Valenciana, serà el següent:  
Mòdul 1: 10 %.  
Mòdul 2: 20 %.  
Mòdul 3: 25 %.  
Mòdul 3M: 25 %.  
Mòdul P: 25 %.  
Resta de mòduls: 20 %».  
  
València, 23 de maig de 2017.- El director general d'Agricultura, Ramaderia i Pesca, p. d. (DA primera O 14/2015, 23.03.2015, del Consell; DOCV 7503): Roger Llanes Ribas.